**ՀԻՄՆԱՎՈՐՈՒՄ**

«Հայաստանի Հանրապետության կառավարության մի շարք որոշումներում լրացումներ և փոփոխություններ կատարելու մասին» ՀՀ կառավարության որոշման նախագծի ընդունման

**1․ Ընթացիկ իրավիճակը և իրավական ակտի ընդունման անհրաժեշտությունը**

 «Խաղաղ նպատակներով ատոմային էներգիայի անվտանգ օգտագործման մասին» ՀՀ օրենքով (2022թ․ հոկտեմբերի 26, ՀՕ- 407-Ն) ամրագրվել է ատոմային էներգիայի օգտագործման բնագավառում Կառավարության ենթաօրենսդրական նորմատիվ իրավական ակտեր ընդունելու լիազորությունը։

Մինչ օրենքի ընդունումը Կառավարարության կողմից ընդունված որոշ նորմատիվ իրավական ակտեր չեն ունեցել համապատասխան հղումներ։

**2. Առաջարկվող կարգավորման բնույթը**

Օրենքի ընդունմամբ անհրաժեշտություն է առաջացել ՀՀ կառավարության մի շարք որոշումներում լրացումներ/ փոփոխություններ կատարելու, ամրագրելով կառավարության լիազորող նորմի հիշատակումը ՀՀ կառավարության համապատասխան որոշումներում, իրավական որոշակիության սկզբունքին համապատասխան։

**3. Նախագծերի մշակման գործընթացում ներգրավված ինստիտուտները և անձինք**

Որոշման նախագիծը մշակվել է ՀՀ միջուկային անվտանգության կարգավորման կոմիտեի կողմից։

**4.** **Ակնկալվող արդյունքը**

Որոշման նախագծով ատոմային էներգիայի օգտագործման բնագավառում ընդունված ՀՀ կառավարության որոշ որոշումներում կամրագրվի կառավարության ենթաօրենսդրական նորմատիվ իրավական ակտեր ընդունելու լիազորությունը, բացառելով լիազորող նորմի բացակայությամբ ընդունված ենթաօրենսդրական նորմատիվ իրավական ակտերի առկայությունը:

**5. Որոշման ընդունման կապակցությամբ այլ իրավական ակտերի ընդունման անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները.**

Նախագծի ընդունման կապակցությամբ այլ իրավական ակտերում փոփոխություններ/լրացումներ չի նախատեսվում, իսկ լրացուցիչ ֆինանսական միջոցների անհրաժեշտություն ու պետական բյուջեի եկամուտներում և ծախսերում փոփոխությունների անհրաժեշտություն առկա չի։

**6. Կապը ռազմավարական փաստաթղթերի հետ**

Որոշման նախագիծը ռազմավարական փաստաթղթերի հետ առնչություն չունի։